Document ID: 31995R1981

Title and Content:
ΚΑΝΟΝΙΣΜΟΣ (ΕΚ) αριθ. 1981/95 ΤΗΣ ΕΠΙΤΡΟΠΗΣ της 11ης Αυγούστου 1995 για τη διόρθωση του κανονισμού (ΕΚ) αριθ. 1600/95 σχετικά με τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 13 παράγραφος 3 και το άρθρο 16 παράγραφος 4, Εκτιμώντας: ότι, με τον κανονισμό (ΕΚ) αριθ. 1600/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 1763/95 (4), καθορίστηκαν οι λεπτομέρειες εφαρμογής του καθεστώτος εισαγωγής και ανοίχτηκαν δασμολογικές ποσοστώσεις στον τομέα του γάλακτος και των γαλακτοκομικών προϊόντων 7 ότι, κατά την εφαρμογή, φάνηκε ότι παρεισέφρυσαν ορισμένα σφάλματα και ασάφειες 7 ότι πρέπει, κατά συνέπεια, να διορθωθούν και να αποσαφηνιστούν αναλόγως 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γάλακτος και γαλακτοκομικών προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1600/95 τροποποιείται ως εξής: 1. Το στοιχείο δ) του άρθρου 13 μεταβάλλεται ως εξής: δ) η αίτηση πιστοποιητικού περιλαμβάνει, στη θέση 15, τη λεπτομερή περιγραφή του προϊόντος, και ιδίως: - την πρώτη ύλη που χρησιμοποιήθηκε, - την περιεκτικότητα σε λιπαρές ουσίες κατά βάρος (%) της ξηράς ύλης, - την περιεκτικότητα κατά βάρος σε νερό (%) στη μη λιπαρή ουσία, - την περιεκτικότητα κατά βάρος (%) σε λιπαρές ουσίες. 2. Στο άρθρο 14 παράγραφος 4, η φράση «ενιαίο ποσοστό μείωσης» αντικαθίσταται από τη φράση «συντελεστής κατανομής». 3. Στο άρθρο 14 παράγραφος 5: - η λέξη «ποσοστό» αντικαθίσταται από τη λέξη «συντελεστής κατανομής», - οι λέξεις «ανώτερο του 20 %» αντικαθίστανται από τις λέξεις «κατώτερο από 0,8000». 4. Τα παραρτήματα V και IX αντικαθίστανται από τα παραρτήματα του παρόντος κανονισμού. 5. Ο τίτλος του Ανακεφαλαιωτικού Πίνακα που ακολουθεί τα παραρτήματα γίνεται «Ανακεφαλαιωτικός Πίνακας (μόνον ενδεικτικά)». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1995. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Αυγούστου 1995.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2763
2519
3156
138

EuroVoc IDs (Expanded): 2763
2519
3156
138

Dataset Source: meu

Split: train